|  |
| --- |
| **Кредитнинг тўлиқ қиймати миқдори:**  \_\_\_\_\_(\_\_\_\_\_\_\_\_\_\_\_\_\_\_\_\_\_) фоиз  *сўз билан* |

**“Бир миллион дастурчи” лойиҳаси доирасида компьютер харидлари учун истеъмол кредити ажратиш тўғрисидаги шартнома**

**№\_\_\_\_\_\_**

**\_\_\_\_\_\_\_\_\_\_\_\_\_\_\_\_ “\_\_\_” \_\_\_\_\_\_\_\_\_\_\_ 202\_ йил**

“Микрокредитбанк” акциядорлик тижорат банки (бундан буён шартнома матнида “*Банк*” деб юритилади) номидан 20\_\_\_ йил “\_\_\_” \_\_\_\_\_\_\_\_\_\_\_\_\_\_\_да берилган \_\_\_\_\_\_\_\_\_-сонли Ишончнома асосида фаолият юритувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ филиали бошлиғи \_\_\_\_\_\_\_\_\_\_\_\_\_\_\_\_\_\_\_\_ бир томондан ва кейинги ўринларда “*Қарздор*” деб аталувчи “Бир миллион дастурчи” лойиҳаси доирасида ўқув курсларини муваффақиятли тугатган ва \_\_\_\_-сонли сертификатга эга бўлган Ўзбекистон Республикаси фуқароси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ томонидан “\_\_\_” \_\_\_\_\_\_\_\_\_\_\_\_ \_\_\_\_\_\_\_ йилда берилган паспорти серияси: \_\_\_\_ ва рақами: \_\_\_\_\_\_\_\_\_\_\_\_\_*) иккинчи томондан (*биргаликда эса “Томонлар” деб аталувчилар ёки алоҳида “Томон” деб аталувчи*) ушбу кредит шартномасини (кейинги ўринларда - “*шартнома*” деб аталади) қуйидагилар тўғрисида туздилар:

**I. АСОСИЙ ТУШУНЧАЛАР**

1.1. Мазкур шартномада қуйида келтирилган атамалар қуйидаги мазмунда фойдаланилади:

**“Бир миллион дастурчи” лойиҳаси доирасида истеъмол кредити -** “Бир миллион дастурчи” лойиҳаси доирасида ўқув курсларини муваффақиятли тугатган ва сертификат олган, ўттиз бир ёшга тўлмаган Ўзбекистон Республикаси фуқароси бўлган ёшлар (ўн олти ёшга тўлмаган шахс номидан мурожаат қилган унинг қонуний вакили) га компьютер (шу жумладан, Ўзбекистон Республикасида ишлаб чиқарилмаган) харидларини амалга ошириш учун банк томонидан ажратилувчи истеъмол кредити (кейинги ўринларда – “истеъмол кредити”).

**Банк –** “Бир миллион дастурчи” лойиҳаси доирасида ўқув курсларини муваффақиятли тугатган ва сертификат олган ёшларга компьютер харидлари учун истеъмол кредитлари ажратувчи «Микрокредитбанк» акциядорлик-тижорат банки.

**Қарздор** **–** “Бир миллион дастурчи” лойиҳаси доирасида ўқув курсларини муваффақиятли тугатган ва сертификат олган ҳамда компьютер сотиб олиш мақсадида истеъмол кредити олган ва кредит шартномасида белгиланган шартларда қайтариш мажбуриятига эга, ўттиз бир ёшга тўлмаган Ўзбекистон Республикаси фуқароси (ўн олти ёшга тўлмаган шахс номидан мурожаат қилган унинг қонуний вакили).

**Сертификат –** Uzbekcoders.uz сайти орқали «Бир миллион дастурчи» лойиҳаси доирасида ўқув курсларини муваффақиятли тугатган ёшларга бериладиган ҳужжат.

**Маълумотнома** — Ўзбекистон Республикаси Ёшлар ишлари агентлиги томонидан бериладиган, банкдан ажратилган кредитларга ҳисобланган барча фоизлар Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси томонидан қоплаб берилишига асос бўлувчи ҳужжат.

**Ёшлар ишлари агентлиги** – Ўзбекистон Республикаси Президентининг 2020 йил 30 июндаги ПФ-6017-сонли “Ўзбекистон Республикасида ёшларга оид давлат сиёсатини тубдан ислоҳ қилиш ва янги босқичга олиб чиқиш чора-тадбирлари тўғрисида” ги фармонига мувофиқ ташкил этилган ва ёшларга оид давлат сиёсатини янги босқичга олиб чиқиш, ёшлар соҳасидаги муаммоларга самарали ечим топиш, уларни ҳар томонлама қўллаб-қувватлаш, шунингдек, ваколатли органлар фаолиятини самарали ташкил этиш ҳамда мувофиқлаштиришни амалга оширувчи юридик шахс мақомига эга давлат бошқарув органи (кейинги ўринларда – “Агентлик”).

**Компенсация** - «Бир миллион дастурчи» лойиҳаси доирасида ўқув курсларини муваффақиятли тугатган ва сертификат олган ҳамда компьютер (шу жумладан, Ўзбекистон Республикасида ишлаб чиқарилмаган) харидлари учун (базавий ҳисоблаш миқдорининг 25 бараваридан кўп бўлмаган миқдорда) истеъмол кредити олган ёшларнинг кредитлари бўйича фоиз тўловларининг тўлиқ Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси (кейинги ўринларда – “жамғарма”) орқали қоплаб берилиши.

**II. ШАРТНОМА ПРЕДМЕТИ**

2.1. Мазкур шартнома шартларига мувофиқ, Томонлар “Бир миллион дастурчи” лойиҳаси доирасида ўқув курсларини муваффақиятли тугатган ва сертификат олган ёшлар (ўн олти ёшга тўлмаган шахс номидан мурожаат қилган унинг қонуний вакили) га компьютер харидларини амалга ошириш учун истеъмол кредити ажратилганда Банк ва Қарздор ўртасида юзага келадиган ўзаро муносабатлари тартиби ва шартларини белгилайди.

2.2. Шартнома томонларнинг ўзаро манфаатларига асосланади.

**III. КРЕДИТЛАШ ТАРТИБИ**

3.1. Банк “Бир миллион дастурчи” лойиҳаси доирасида ўқув курсларини муваффақиятли тугатган ва сертификат олган, ўттиз бир ёшга тўлмаган Ўзбекистон Республикаси фуқароси бўлган ёшлар (ўн олти ёшга тўлмаган шахс номидан мурожаат қилган унинг қонуний вакили) га компьютер (шу жумладан, Ўзбекистон Республикасида ишлаб чиқарилмаган) харидларини амалга ошириш учун мазкур шартномада назарда тутилган шартлар асосида \_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўм миқдорида кредит маблағларини ажратади.

3.2. Истеъмол кредити олиш учун банкка мурожаат қилган “Бир миллион дастурчи” лойиҳаси доирасида ўқув курсларини муваффақиятли тугатган ва сертификат олган шахс мурожаат кунида 16 (ўн олти) ёшга тўлмаган бўлса, кредит маблағи унинг қонуний вакиллари (ота-онаси, фарзандликка олувчилари) га ажратилади.

3.3. Истеъмол кредити олиш учун банкка мурожаат қилган “Бир миллион дастурчи” лойиҳаси доирасида ўқув курсларини муваффақиятли тугатган ва сертификат олган шахс мурожаат кунида 16 (ўн олти) ёшга тўлган бўлса, бироқ доимий даромад манбаига эга бўлмаса, мазкур шахс ва унинг шерик қарздори биргаликда истеъмол кредити бўйича қарздор деб ҳисобланади.

3.4. Истеъмол кредити \_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_) ой муддатга миллий валюта – сўмда ажратилади.

3.5. Истеъмол кредити фоиз ставкаси йиллик \_\_\_\_ (\_\_\_\_\_\_\_\_\_\_\_\_\_\_\_\_\_) фоиз қилиб белгиланади.

3.6. Истеъмол кредити “Бир миллион дастурчи” лойиҳаси доирасида ўқув курсларини муваффақиятли тугатган ва сертификат олган, ўттиз бир ёшга тўлмаган Ўзбекистон Республикаси фуқароси бўлган ёшлар (ўн олти ёшга тўлмаган шахс номидан мурожаат қилган унинг қонуний вакили) га компьютер (шу жумладан, Ўзбекистон Республикасида ишлаб чиқарилмаган) харидларини амалга оширишлари учун тақдим этилади.

3.7. Ушбу шартноманинг 3.1-бандида кўрсатилган кредит суммаси Қарздорнинг ёзма топшириқномаси асосида компьютер ишлаб чиқарувчи корхоналар ёки уларни реализация қилувчи ташкилотларнинг банкдаги ҳисобварағига кредитлаш объекти (компьютер) ни “\_\_\_” \_\_\_\_\_\_\_\_\_\_\_\_\_ 20\_\_\_ йилдаги \_\_\_\_\_-сонли олди-сотди (қилиш) шартномаси (контракт, битим) га асосан тўловларни нақдсиз шаклда ўтказиш йўли билан ажратилади.

3.8. Қарздор томонидан олинган кредит ҳисобини юритиш учун Банк унга тегишли ссуда ҳисобварағини очади.

3.9. Истеъмол кредити бўйича фоизлар Банк томонидан ҳар куни ушбу шартноманинг 3.5-бандида белгиланган фоиз ставкасидан ошмаган миқдорда ва кредит берилган санадан бошлаб амалдаги кунлар сонидан келиб чиққан ҳолда Қарздорнинг кредит ҳисобварағида Банк томонидан ҳисобга олинган кредит суммаси қолдиғига нисбатан ҳисоблаб борилади ҳамда кредитнинг асосий қарз тўловларини сўндириш Қарздор томонидан мазкур шартноманинг ажралмас қисми ҳисобланувчи сўндириш графигига асосан ҳар ойнинг \_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) санасида амалга оширилади.

3.10. Кредитнинг фоиз тўловларини сўндириш Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси орқали банкка фоиз тўловлари учун ҳар ойнинг \_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_) санасида компенсация қилиб бериш йўли билан амалга оширилади.

**IV. ШАРТНОМА ТУЗИШ ҲУҚУҚЛАРИНИ ТАСДИҚЛАШ**

4.1. “Микрокредитбанк” АТБ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ вилояти \_\_\_\_\_\_\_\_\_\_\_\_\_\_\_\_\_\_\_\_\_\_ филиали мазкур кредит шартномасини имзолаш ва кредит ажратиш ҳуқуқига эга эканлигини тасдиқлайди.

4.2. Кредит олиш учун мурожаат қилган шахс кредит олиш учун мурожаат қилган кунида муомала ўзининг лаёқатига эга 31 (ўттиз бир) ёшга тулмаган Ўзбекистон Республикаси фуқароси эканлигини ҳамда банкка тақдим қилган ҳужжатлари ҳақиқий эканлигини тасдиқлайди ва уларнинг тўғрилигини кафолатлайди.

4.3. Қарздор мазкур кредит шартномаси бажарилишига таъсир кўрсатувчи барча омиллар жумладан, унга нисбатан ҳуқуқни муҳофаза қилувчи органлар томонидан жиноий иш қўзғатилмаганлигини, иқтисодий жарималар қўлланилмаётганлигини, унинг мулкларига учинчи шахслар томонидан ундирув қаратилмаётганлигини ёки бошқа шунга ўхшаш ҳолатлар мавжуд эмаслигини тасдиқлайди.

**V. ШАРТНОМА БЎЙИЧА ҚАРЗДОРНИНГ МАЖБУРИЯТЛАРИ БАЖАРИЛИШИНИНГ ТАЪМИНОТИ**

5.1. Қарздорнинг мазкур шартномада назарда тутилган мажбуриятларининг лозим даражада бажарилиши қуйидагилар билан таъминланади:

5.1.1. Банк ва \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ўртасида “\_\_\_\_” \_\_\_\_\_\_\_\_\_\_\_\_ 20\_\_\_ йилда тузилган \_\_\_\_\_\_\_-сонли кафиллик шартномаси билан;

5.1.2. Банк ва \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ суғурта компанияси ўртасида “\_\_\_\_” \_\_\_\_\_\_\_\_\_\_\_\_ 20\_\_\_ йилда тузилган \_\_\_\_\_\_\_-сонли кредит асосий қарзининг қайтмаслигини суғурталаш юзасидан суғурта шартномаси бўйича суғурта полиси.

5.1.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_*қўшимча таъминот тақдим қилинганда тўлдирилади\_\_\_*\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5.2. Кредит таъминотининг ҳолати (кафилнинг молиявий ҳолати) ёмонлашганда банк қарздордан қўшимча таъминот тақдим этилишини талаб этиш ҳуқуқига эга.

5.3. Қарздор кредитни таъминлашни кредит суммасининг камида 125 фоизи даражасида тутиш мажбуриятини олади.

5.4. Банкка алоқадор шахслар бўйича таъминотнинг миқдори кредит суммасининг 130 фоизидан кам бўлмаслиги шарт.

5.5.  Қарздор Банкнинг ёзма розилиги билан ўзининг мазкур шартномада назарда тутилган мажбуриятларининг лозим даражада бажарилиши бўйича таъминотни ўзгартириши ва/ёки қўшимча таъминот тақдим қилиши мумкин.

**VI. ТОМОНЛАРНИНГ ҲУҚУҚЛАРИ ВА МАЖБУРИЯТЛАРИ**

**6.1. Банкнинг ҳуқуқлари:**

6.1.1. Мазкур шартнома шартларига мувофиқ “Бир миллион дастурчи” лойиҳаси доирасида ўқув курсларини муваффақиятли тугатган ва сертификат олган, ўттиз бир ёшга тўлмаган Ўзбекистон Республикаси фуқароси бўлган ёшлар (ўн олти ёшга тўлмаган шахс номидан мурожаат қилган унинг қонуний вакили) га компьютер (шу жумладан, Ўзбекистон Республикасида ишлаб чиқарилмаган) харидларини амалга ошириш учун истеъмол кредитларини ажратиш.

6.1.2. Қарздорнинг тўлов лаёқатини, кафилнинг молиявий ҳолати ва кредит таъминоти етарлигини баҳолаш ҳамда назорат қилиш юзасидан Қарздор ва кафилдан барча керакли ҳужжатларни ва маълумотларни олиш ҳамда уларни таҳлил қилиш.

6.1.3. Қарздор томонидан тақдим қилинган маълумотларда қўпол чалкашликлар, нотўғри маълумотлар мавжуд бўлса, кредит ажратилгандан сўнг уни мақсадсиз сарфласа, ёки ссуда ҳисобварағи очилгандан сўнг бир ой давомида кредит маблағларни ишлатишга тўлов топшириқномаси тақдим қилинмаса, банк кредит ажратмаслиги, агар кредит ажратилган бўлса уни муддатидан олдин қайтариб олишни талаб қилиши мумкин.

6.1.4. Банк мазкур шартнома бўйича қарздорга юклатилган барча мажбуриятларнинг ўз вақтида бажарилишини талаб қилиш ҳуқуқига эга ва ушбу мажбуриятлар бажарилмаса ёки лозим даражада бажарилмаса банк кредит беришни тўхтатиб қўйиши ёки берилган кредитни муддатидан олдиндан қайтарилишини талаб қилиши мумкин. Жумладан:

- кредит бўйича фоиз тўловларининг Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси томонидан банкка қоплаб берилиши (компенсация қилиниши) белгиланган муддатдан \_\_\_\_ кундан ортиқ кечиктирилганда;

- кредит маблағларидан бошқа мақсадлар учун фойдаланилганида;

- қарздорнинг молиявий аҳволи ёмонлашганда;

- кредит таъминоти талабга жавоб бермаганда ва қарздор томонидан ушбу шартномада кўрсатилган муддатда қўшимча таъминот тақдим қилинмаганда;

- банк сўраган маълумот ва ҳужжатлар ўз вақтида тақдим қилинмаганда, маълумот ва ҳужжатлар ҳақиқий бўлмаса, қарздор текширишлардан бўйин товлаганда, банк билан сабабсиз алоқани узганда;

- қарздор томонидан кредитнинг қайтарилмаслиги ва Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси томонидан кредитга ҳисобланган фоизларнининг банкка қоплаб берилмаслиги (компенсация қилиниши) бўйича ҳар қандай хавф юзага келганда, банк қарздорга ёзма равишда хабардор қилган ҳолда қарздордан 10 кун муддат ичида кредитни ва унга ҳисобланган фоизларни қайтариб тўлашни талаб қилишга ҳақли.

6.1.5. Истеъмол кредити бўйича муддати ўтган кредит қарздорлиги, график бўйича қарздорлиги, асосий қарз тўловлари Қарздор томонидан ўз вақтида қисман ёки тўлиқ тўланмаганда ва кредитга ҳисобланган барча фоиз тўловлари, шунингдек оширилган фоизи ва муддати ўтган фоизга ҳисобланган пеня қарздорликлари Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси томонидан банкка ўз вақтида тўлиқ ёки қисман компенсация қилинмаган тақдирда, Банк юқорида санаб ўтилган қарздорликлар ва тўловлар суммаларини қарздор ҳамда кафилнинг Ўзбекистон Республикаси ҳудудидаги барча банк муассасаларида ҳар қандай валютада иш ҳақи (пенсия) ва бошқа мақсадлар бўйича очилган пластик карта(лар)сидан ҳамда омонат ҳисобварақларидаги пул маблағларидан акцептсиз автоматик равишда ечиб олади.

Агарда акцептсиз ундириб олиш қарздор ва кафилга тегишли бўлган хорижий валютада очилган банк пластик карта(лар)си ва омонат ҳисобварақларига нисбатан қўлланилса, банк кредит бўйича барча қарздорликлар ва тўловлар юзасидан зарур маблағларни ечиб олинадиган санада Марказий банкнинг валютани сотиш курси бўйича конвертация қилинган ҳолда акцептсиз тартибда ечиб олади.

6.1.6. Муддати ўтган кредит асосий қарздорлигига фоиз ҳисоблаш мазкур кредит шартномасида кўрсатилган фоиз миқдори даражасидан 1,5 баравар миқдорда амалга оширилади.

6.1.7. Истеъмол кредит бўйича фоиз тўловлари Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси томонидан банкка ўз вақтида тўлиқ ёки қисман компенсация қилинмаган тақдирда, банк муддатида компенсация қилинмаган фоиз тўловлари учун фоиз тўловлари ўз вақтида тўлиқ ёки қисман компенсация қилинмаган ҳар бир кун учун 0,5 фоиз миқдорида Қарздорга пеня ҳисоблайди, лекин жами ҳисобланган пеня миқдори ўз вақтида тўлиқ ёки қисман компенсация қилинмаган фоиз тўловларининг 50 фоизидан ошмаслиги лозим.

6.1.8. Кредит маблағлари Қарздор томонидан ўз вақтида тўлиқ ёки қисман қайтарилмаганда ва унга ҳисобланган фоизлар ўз вақтида тўлиқ ёки қисман Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси томонидан банкка компенсация қилинмаганда, Банк ундирувни қарздорнинг юқори ликвидли мол-мулкига ҳамда кредит таъминотига қаратиш ҳуқуқига эга.

6.1.9. Банк қонун ҳужжатлари талабларини ҳисобга олган ҳолда кредит шартномаси бўйича қарздорни муддати ўтказиб юборилган қарздорликни қайтариш мажбуриятлари бажарилмаганлиги ҳолати, муддати, суммалари, таркиби ва оқибатлари ҳақида хабардор қилиши, қарздордан муддати ўтказиб юборилган қарздорлик юзага келиши сабаблари ҳақида маълумот олиши мумкин.

6.1.10. Қарздор ушбу шартнома имзоланган кундан бошлаб истеъмол кредитини бир ой муддатда ўзлаштирмаган тақдирда ва мазкур шартнома шартлари қарздор томонидан бузилганда, Банк ушбу шартномани, қарздорни ёзма равишда хабардор қилган ҳолда, бир томонлама бекор қилиш ҳуқуқига эга. Бунда, Банк Қарздорни шартноманинг бир томонлама бекор қилинишидан олдин 10 банк иш кунидан кечикмаган муддатда ёзма равишда огоҳлантиради.

6.1.11. Қарздор томонидан кредит бўйича асосий қарз сўндирилиши бўйича ўз мажбуриятларини бажармаган тақдирда, хамда кредит бўйича бир-нечта таъминот турлари такдим этилган бўлса, Банк ундирувни ўзи хоҳлаган таъминотга қаратиш хуқуқига эга.

**6.2 Банкнинг мажбуриятлари:**

6.2.1. Мазкур шартнома шартларида белгиланган тартибда ва муддатда мижозга кредит ажратиш.

6.2.2. Мазкур кредит шартномаси кучга киргандан кейин бир банк иш кунида қарздорга алоҳида ссуда ҳисобварағини очиш.

6.2.3. Банк ссуда ҳисобварағидан маблағларни ўтказиб бериш тўғрисида мижоз белгиланган тартибда тўлов топшириқномаси тақдим қилганда бир банк иш кунида тўловларни амалга ошириш.

6.2.4. Қарздорга асосий қарзни олдиндан қайтарганда, асосий қарзнинг қайтарилган қисмига фоизлар ҳисоблашни тўхтатиш.

6.2.5. Қарздор кредитдан фойдаланиш ва бошқа банк хизматларига доир маслаҳатлар бериб бориш.

6.2.6. Қарздорнинг ссуда ҳисобварағидаги ҳаракатлар тўғрисида унинг сўровига мувофиқ маълумотларни тақдим этиш.

6.2.7. Қарздорга тегишли банк сири ҳисобланувчи маълумотларнинг ошкор қилинмаслигини таъминлаш;

6.2.8. Банк томонидан мазкур кредит бўйича қарздорликларни сўндириш учун банк ҳисобварағи ва (ёки) банк омонатидан (шу жумладан, банк карталари бўйича) маблағлар ҳисобварақ (омонат) эгасининг топшириғисиз ҳисобдан чиқарилганда, банк ушбу маблағ ҳисобдан чиқарилган санадан бошлаб кейинг иш кунидан кечиктирмаган ҳолда ҳисобварақ (омонат) эгасига унинг ҳисобварағидан қанча миқдордаги маблағ қандай сабабларга асосан ва кимнинг фойдасига чиқарилганлигини кўрсатган ҳолда хабарнома (маълумотнома) (шахсан, почта орқали, мобил телефонга СМС ва бошқа қаналлар орқали) юбориш.

6.2.9. Кредит шартномаси бўйича муддати ўтказиб юборилган қарздорлик юзага келганда, банк қарздор зиммасидаги қарз юки янада ошиб кетишининг олдини олиш мақсадида муддати ўтказиб юборилган қарздорлик юзага келган санадан бошлаб 7 (етти) календарь куни давомида қарздор билан шартномада келишилган ҳар қандай алоқа боғлаш усулларидан, шу жумладан электрон алоқа воситаларидан ёки қонун ҳужжатларида назарда тутилган бошқа усуллардан фойдаланиб, қарздорга муддати ўтказиб юборилган қарздорлик юзага келганлиги ҳақида хабар бериш.

6.2.10. Қарздордан кредитнинг жорий тўлови учун кредитни қайтариш жадвалида белгиланган суммага нисбатан кўп маблағ келиб тушса, у ҳолда банк келиб тушган маблағнинг ортиқча қисмини, бироқ ой якунига қадар ҳисобланадиган (фоиз ва пеня) тўловлари ҳисоб-китобини инобатга олган ҳолда ундан ортиқча қисми қарздорнинг кредитининг асосий қарзини сўндиришга йўналтириши.

6.2.11. Банк қарздор томонидан шартномага асосан кредит бўйича қарздорлик суммасини тўлаш мажбурияти тўлиқ бажарилган санадан бошлаб 3 (уч) иш кунидан кечиктирмаган ҳолда мазкур қарз бўйича:

- гаровда турган мулкни таъқиқдан чиқариши;

- гаров сифатида бўлган мол-мулкка нисбатан банкнинг ҳуқуқлари тўғрисидаги ёзувни гаров реестридан чиқариш чораларини кўриши шарт.

**6.3. Қарздорнинг ҳуқуқлари:**

6.3.1. “Бир миллион дастурчи” лойиҳаси доирасида Ёшлар ишлари агентлиги томонидан берилган маълумотнома асосида компьютер (шу жумладан, Ўзбекистон Республикасида ишлаб чиқарилмаган) харидларини амалга ошириш учун банкдан истеъмол кредити олиш.

6.3.2. Истеъмол кредити бериш қоидалари билан танишиб чиқиш;

6.3.3. Ўз ҳуқуқ ва мажбуриятлари тўғрисида, шу жумладан истеъмол кредити бериш билан боғлиқ барча харажатлар ҳақида ишончли ҳамда тўлиқ ахборот олиш.

6.3.4. Шартнома шартларининг шартномада белгиланган тартибда ва муддатларда бажарилишини талаб қилиш.

6.3.5. Банк билан истемол кредити доирасида мавжуд ахборот алмашинув каналларини мустақил танлаш.

6.3.6. Истеъмол кредитлари бўйича қарздорликларни муддатидан олдин тўлиқ ёки қисман сўндириш. Бунда, Қарздор бундай сўндириш ҳақида банкни сўндириш амалиёти бажарилишидан олдин 3 (уч) банк иш кунидан кечиктирмаган тарзда ёзма равишда огоҳлантириши шарт.

6.3.7. Белгиланган тартибда ўзига ажратилган истеъмол кредити фоиз тўловларининг Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси томонидан банкка компенсация қилиб берилиши ҳуқуқидан фойдаланиш.

6.3.8. Мазкур шартномани бир томонлама бекор қилиш. Бунда, Қарздор банкни шартномани бекор қилиш тўғрисида бундай бекор қилишдан олдин 10 (ўн) банк иш кунидан кечикмаган тарзда ёзма равишда огоҳлантириши керак.

**6.4. Қарздорнинг мажбуриятлари:**

6.4.1. Истеъмол кредити олиш учун мурожаат қилган кунида “Бир миллион дастурчи” лойиҳаси доирасида ўқув курсларини муваффақиятли тугатганлиги тўғрисида сертификатга эга бўлиши ва 31 (ўттиз бир) ёшга тўлмаган Ўзбекистон Республикаси фуқароси бўлиши.

6.4.2. Истеъмол кредити олиш учун барча зарур ҳужжатларни тақдим этиши.

6.4.3. Банкдан олинган истеъмол кредитидан шартномага мувофиқ белгиланган мақсадда фойдаланиши.

6.4.4. Олинган истеъмол кредитини қайтаришни шартномада белгиланган тартибда ҳамда муддатларда амалга ошириши.

6.4.5. Истеъмол кредити бўйича муддати ўтган кредит қарздорлиги, график бўйича қарздорлиги, асосий қарз тўловлари ўз вақтида қисман ёки тўлиқ тўланмаганда ва кредитга ҳисобланган барча фоиз тўловлари, шунингдек оширилган фоизи ва муддати ўтган фоизга ҳисобланган пеня қарздорликлари Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси томонидан банкка ўз вақтида тўлиқ ёки қисман компенсация қилинмаган тақдирда, юқорида санаб ўтилган қарздорликлар ва тўловлар суммаларининг қарздор ва кафилнинг Ўзбекистон Республикаси ҳудудидаги барча банк муассасаларида ҳар қандай валютада иш ҳақи (пенсия) ва бошқа мақсадлар бўйича очилган пластик карта(лар)сидан ҳамда омонат ҳисобварақларидаги пул маблағларидан акцептсиз автоматик равишда банк томонидан ечиб олинишига розилик билдириш ва қаршилик қилмаслик.

Агарда акцептсиз ундириб олиш қарздор ва кафилга тегишли бўлган хорижий валютада очилган банк пластик карта(лар)си ва омонат ҳисобварақларига нисбатан қўлланилса, кредит бўйича барча қарздорликлар ва тўловлар юзасидан зарур маблағларнинг ечиб олинадиган санада Марказий банкнинг валютани сотиш курси бўйича конвертация қилинган ҳолда акцептсиз тартибда банк томонидан ечиб олинишига рози бўлиш ва бунга қаршилик қилмаслик.

6.4.6. Муддати ўтган кредит асосий қарздорлиги бўйича фоиз ҳисоблаш мазкур кредит шартномасида кўрсатилган фоиз миқдори даражасидан 1,5 баравар миқдорда амалга оширилишига розилик билдириш.

6.4.7. Истеъмол кредит бўйича фоиз тўловлари Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси томонидан банкка ўз вақтида тўлиқ ёки қисман компенсация қилинмаган тақдирда, фоиз тўловларини ва улар бўйича ҳисобланган пеня суммаларини банкка тўлаб бериш мажбуриятини ўз зиммасига олиши.

6.4.8. Истеъмол кредити бўйича фоиз тўловлари Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси томонидан банкка ўз вақтида тўлиқ ёки қисман компенсация қилинмаган тақдирда, ўзига нисбатан банк томонидан муддатида компенсация қилинмаган фоиз тўловлари бўйича фоиз тўловлари ўз вақтида тўлиқ ёки қисман компенсация қилинмаган ҳар бир кун учун 0,5 фоиз миқдорида, лекин ўз вақтида тўлиқ ёки қисман компенсация қилинмаган фоиз тўловларининг 50 фоизидан ошмаган тарзда пеня ҳисобланишига розилик билдириши.

6.4.9. Кредит маблағларини ўз вақтида тўлиқ ёки қисман қайтармаганда ва унга ҳисобланган фоизлар ўз вақтида тўлиқ ёки қисман Ўзбекистон Республикаси Ёшлар ишлари агентлигининг Ёшларга оид давлат сиёсатини қўллаб-қувватлаш жамғармаси томонидан банкка компенсация қилинмаганда, ундирувнинг ўзига тегишли юқори ликвидли мол-мулкига ҳамда кредит таъминотига нисбатан қаратилишига тўсқинлик қилмаслик.

6.4.10. Кредитдан фойдаланишда кредитлашнинг қайтаришлилик, муддатлилик, тўловлилик, таъминлангалик ва мақсадлилик тамойилларига риоя қилиши.

6.4.11. Мазкур шартноманинг ажралмас қисми ҳисобланувчи сўндириш графигига мувофиқ кредитнинг асосий суммасини тўлиқ ва ўз вақтида тўлаб бориш.

6.4.12. Кредитнинг мақсадли ишлатилиши жойига бориб текширилганда, кредит маблағларига олинган компьютер (шу жумладан, Ўзбекистон Республикасида ишлаб чиқарилмаган) нинг сақланиш ҳолатини банк ходимлари томонидан текширилишига рухсат бериш ҳамда шароит яратиб бериш.

6.4.13. Банк томонидан ундирув қарздорнинг мулкларига қаратилганда уларни ихтиёрий топшириш бўйича шартномалар тузиш.

6.4.14. Шартнома бекор қилинган ҳолларда кредит асосий қарзи ва фоиз тўловларини муддатидан олдин тўлиқ қайтариш мажбуриятини олиши.

6.4.15. Банк томонидан муддати ўтказиб юборилган қарздорлик юзага келиши сабаблари ҳақида маълумот олинишига тўсқинлик қилмаслик.

**VII. ТОМОНЛАРНИНГ ЖАВОБГАРЛИКЛАРИ ВА НИЗОЛАРНИ ҲАЛ ЭТИШ ТАРТИБИ**

7.1. Ушбу шартнома шартлари ва шартнома бўйича қабул қилинган мажбуриятларнинг бажарилмаслиги ёки лозим даражада бажарилмаслиги учун томонлар Ўзбекистон Республикаси қонунчилигига асосан жавобгарликка тортиладилар.

7.2. Банк кредитнинг ўз вақтида берилиши ва ҳисоб-китобларнинг тўғри амалга оширилиши юзасидан жавобгардир.

7.3. Карздор томонидан кредит маблағлари мақсадсиз фойдаланилганда, қарздор мақсадсиз фойдаланилган маблағ қийматининг 20 фоизи миқдорида банкка жарима тўлайди.

7.4. Тўланган пеня ва жарималар томонларни мажбуриятларнинг ва шартнома шартларининг келгусидаги бажарилишидан озод қилмайди.

7.5. Ушбу шартнома ёки унинг ижроси билан боғлиқ масалалар юзасидан келиб чиқадиган барча низолар ва келишмовчиликлар қонун доирасида томонларнинг ўзаро келишувига кўра музокаралар асосида ҳал қилинади. Ўзаро келишувига кўра музокаралар асосида бир тўхтамга келишнинг иложи бўлмаганда, низолар ва келишмовчиликлар белгиланган тартибда Ўзбекистон Республикасининг амалдаги қонунчилигига мувофиқ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ судида кўриб чиқилади.

**VIII. ШАРТНОМАНИНГ АМАЛ ҚИЛИШ МУДДАТИ**

8.1. Ушбу шартнома Томонлар тарафидан имзоланган ва қарздор томонидан кредитлаш учун таъминот турларидан бири тақдим қилинган пайтдан бошлаб кучга киради ва “\_\_\_\_” \_\_\_\_\_\_\_\_\_\_\_\_\_\_\_\_\_\_\_\_ 20\_\_\_ йилга қадар амал қилади.

8.2. Томоналарнинг шартнома амал қилиш муддати тугагунга қадар юзага келган мабуриятлари мазкур мажбуриятлар тўлиқ бажарилгунига қадар сақланади.

**IX. ФОРС-МАЖОР**

9.1. Агар шартнома кучга киргандан сўнг, тарафларнинг эрки ва истагига боғлиқ бўлмаган ҳамда олдиндан кўра билиш ёки олдини олиб бўлмайдиган, фавқулодда вазиятлар оқибатидаги енгиб бўлмас куч туфайли тарафлар мазкур шартнома бўйича олган мажбуриятларини қисман ёки тўлиқ бажара олмасалар (форс-мажор), бунинг учун улар жавобгарликдан озод этиладилар.

9.2. Қуйидагилар фавқулодда вазиятлар (форс-мажор) бўлиб ҳисобланади: сув тошқини, ёнғин, зилзила, портлаш, бўрон, ер кўчкиси, эпидемия ва бошқа табиат ҳодисалари, уруш ёки ҳарбий ҳаракатлар, фуқаролик тартибсизликлари, террорчилик ҳаракатлари.

9.3. Форс-мажор ҳолатлари юзага келганда мажбуриятлар бажариш муддати бундай ҳолатлар ва уларнинг оқибатлари давом этган вақтга мутаносиб равишда кечиктирилади.

9.4. Тарафлар форс-мажор ҳолатлари вужудга келганлиги ва тугаганлиги ҳақида зудлик билан ёзма равишда бир-бирларини хабардор қилишлари лозим.

9.5. Форс-мажор ҳолатига асосланаётган тараф, ваколатли давлат идорасининг бундай ҳолатларнинг вужудга келганлигини тасдиқловчи тегишли ҳужжатини тақдим этиши шарт.

**X. ЯКУНЛОВЧИ ҚОИДАЛАР**

10.1. Мазкур шартномада назарда тутилмаган бошқа шартлар ва ҳолатлар Ўзбекистон Республикасининг амалдаги қонунчилиги ва норматив-ҳуқуқий хужжатлар асосида тартибга солинади.

10.2. Мазкур шартномага ўзгартириш ва қўшимчалар томонларнинг ўзаро келишувига мувофиқ ушбу шартномага қўшимча шартнома шаклида киритилади.

10.3. Ушбу шартнома ҳар бир томон учун биттадан, тенг юридик кучга эга бўлган 2 (икки) асл нусхада томонларнинг хоҳишига кўра ўзбек тилида тузилди ва имзоланди.

|  |  |
| --- | --- |
| **Банк:** | **Қарздор:** |
| (раҳбар Ф.И.Ш. ва имзоси)  (бош бухгалтер Ф.И.Ш. ва имзоси)  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (ҳуқукшунос Ф.И.Ш. ва имзоси)  **ҳ/р\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  МФО \_\_\_\_\_\_\_ СТИР \_\_\_\_\_\_\_\_\_\_\_\_\_  **Банкнинг манзили:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Тел:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Фамилияси: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Исми: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Отаси исми:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Қарздор имзоси:**  \_\_\_\_\_\_\_\_\_\_\_\_\_\_\_\_\_\_\_  **Паспорт маълумотлари:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Қарздорнинг манзили:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Тел:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Кредит олувчи фамилияси, исми, шарифи қисқартирилмаган ҳолда, ўз қўли билан ёзилиши шарт)*

Ушбу шартномани ўқидим, шартномадаги бўлим ва бандлар ҳамда ундаги сўзларнинг мазмуни, моҳияти аниқ ва тушунарли бўлганлиги учун мазкур шартномани имзолайман ва уни сўзсиз бажараман.

ПК\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ муддати: \_\_\_/\_\_\_ \_\_\_\_\_\_\_\_\_*(имзо)\_\_\_\_\_\_\_\_*